Stručno usavršavanje nastavnika

Permanentno usavršavanje nastavnika realizirat će se kroz slijedeće oblike:

individualno stručno usavršavanje i

kolektivno usavršavanje (u školi i izvan škole)

**Agencija za odgoj i obrazovanje** usustavila je stručno usavršavanje ravnatelja, stručnih suradnika i nastavnika imenovanjem županijskih i međužupanijskih voditelja stručnih vijeća za koje organizira stručno usavršavanje voditelja prema svom programu.

**Voditelji stručnih aktiva** obvezni su organizirati tijekom godine najmanje 3 sastanka. Planove rada i izvješća dostavljaju za kalendarsku godinu pedagoginji.

**Individualno stručno usavršavanje**

U proučavanju literature individualnog stručnog usavršavanja trebaju biti zastupljena dva područja:

pedagoško - psihološko

stručno - metodičko

Oblik ovog rada permanentnog usavršavanja djelatnici će evidentirati na posebnim obrascima.

**Kolektivno usavršavanje izvan škole**

Djelatnici su dužni, a škola će im to omogućiti, sudjelovati u radu organiziranih savjetovanja, seminara, Županijskih stručnih vijeća i drugih vidova usavršavanja prema kalendaru Agencije za odgoj i obrazovanje.

**Kolektivno usavršavanje u školi**

Kolektivno usavršavanje u školi realizirat će se kroz:

Nastavničko vijeće

stručne aktive škole

posebna predavanja, seminare i metodičku radionicu, u suradnji sa školstvom

studijska putovanja (prema materijalnim mogućnostima)

Napomena. Više o programskim sadržajima stručnog usavršavanja piše u Programu rada Nastavničkog vijeća, Programima rada stručnih vijeća i Programima posebnih odgojno-obrazovnih zadaća u Godišnjem programu rada škole i Kurikulumu.